5 
FISCHERO DE WALDHEIM 
YIR 0 EXCELLENTISSIMO ATQUE EXPERIENTISSIMO, 
NATURAE SCRUTATORUM ROSSICORUM CELEBERRIMO, 
DU. EDTTARDTTS BTSnSIÄANW. 
Macte ingenio ac gloria esto, Vir Excellentissime ! simulque festo semisæculari , quod ut 
Deus Tibi fortunaret semper volui, nunc vero precor, ut etiam alteram sæculi incepti partem 
propitius Tibi de humanitate meritissimo adnumeraret. Magnas Tuas virtutes mirabundus , 
pagellas , quæ infra sequuntur, hic Tibi offero, quas ut signum summæ meæ venerationis be¬ 
nigne admittas ; at malis, quam earum dignitatem, spectare bonam voluntatem , qua equidem 
Tibi eas dedico. Quæ his pagellis continentur , Orthopterorum Ordo , jam per multos annos 
Tibi gratus et jucundus, mihi suppeditavit. Opus Tuum, nuperrime editum, de Orthopteris 
imperii Rossici, nomen Tuum , jam pridem ubicunque gentium fama notum , etiam ultro 
glorificavit : Tu enim omnium primus totum insectorum ordinem Rossiæ indigenorum elabo¬ 
ravisti idque sedulo elaboratum in lucem edidisti. Profecto hoc opere non solum æternum 
laudis monumentum Tibi et patriæ constituisti , sed etiam multos adsectores cohortatus es 
qui Tua principia deinde continuarent , augerent et illustrarent. Sic ego tenuia hæc addita¬ 
menta , pro virium modulo collecta , cum summa pietate Tibi defero rogoque etiam atque 
etiam, ut Tu meum munusculum clementer excipias. 
